ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՈՒՂԵՐՁԸ ՀԱՂԹԱՆԱԿԻ ԵՎ ԽԱՂԱՂՈՒԹՅԱՆ ՏՈՆԻ ԱՌԹԻՎ

Սիրելի՛ հայրենակիցներ,

Հանձինս Հայրենական մեծ պատերազմի վետերանների, շնորհավորում եմ բոլորիս մայիսի 9-ի՝ Հաղթանակի և խաղաղության օրվա կապակցությամբ:

Հայ ազգը հայրենական պատերազմում դաշնակից երկրների բանակներում ու դիմադրական շարժումներում, իր հերոսական պայքարով քայլ առ քայլ մոտեցրեց Հաղթանակի ու խաղաղության օրը: Մեծ հաղթանակը ձեռք բերվեց նաև մեր հայ ժողովրդի արժանավոր զավակների, հարյուր հազարավոր շարքային մարտիկների ու նշանավոր զորահրամանատարների` մարշալների, ադմիրալների, գեներալների, հարյուրից ավելի ԽՍՀՄ հերոսների, յոթ տասնյակ մարտական շքանշանակիրների ու մեդալակիրների անձնվիրության ու սխրագործության շնորհիվ:

Եվս մեկ անգամ շնորհավորում եմ Հայրենական մեծ պատերազմում տարած

մեծ հաղթանակի կապակցությամբ, մաղթելով մեր հայ ժողովրդին քաջառողջություն, բարեկեցություն և խաղաղ երկինք:

Խոնարհումս այն հերոսներին ովքեր հաղթանակի տենչը իրենց սրտերում ընկան քաջի մահով:

Թո´ղ այս հաղթական տոնը առաջնորդի մեզ դեպի նորանոր ձեռքբերումներ և հաղթանակներ: